L'altoparlante el ze un trazdutor ełetroàcustego ato a convertir un senjałe ełetrego in onde sonore. Ła tipołozìa ancùo pì difuzesta ze l'altoparlante manjetodinàmego, in cui ła presion sonora ła ze produzesta dal movimento de na menbrana de forma simil-cònega e sołidałe ad un indutor in cui sircoła corente, imerso in un canpo manjètego. I altoparlanti ancùo doparai i fa uzo de manjeti permanenti, indove i primi ezenplari i produzeva el canpo manjètego par mezo de un segondo indutor fiso . Tecnołozìe manco comuni łe sfruta nastri o panełi estezi cubiai a un canpo manjètego o ad un canpo ełetrostàtego . Orizenariamente ideai da Nikola Tesla, cuando uncora in marepatria el łaorava pa'ła prima conpanjìa tełefònega nasionałe, drìoman i jera stà zviłupai da altri inventori. Ghe ne eziste vari tipi che i dòpara diferenti tecnołozìe: Magnetodinàmeghi: un manjete permanente zenara un canpo manjètego inte'l cuało ze negà na bobina bobina mobiłe, diretamente łigada a ła menbrana de l'altoparlante; a st'altra A vien aplegà un senjałe ełètrego, oportunamente anplifegà, el cuało, grasie a ła Forsa de Lorentz el ła movar parmetendoghe a ła menbrana, ła cui forma pì difuza ła ze conformà a cono, de fracar l'aria sircostante e cuindi de produzer na onda sonora. Armadura bałansada: Ła ze na partegołar forma de altoparlante manjetotèrmego, onde ła membrana no ła se move asialmente, ma ła se flete e no ła vien asionada diretamente da ła bubina, ma da na asta ricurva so ła cuała azise el o i manjeti e ła bobina. Ełetrodinàmeghi: el canpo manjètego el ze zenarà da un solłnoide parcoresto da corente. I altoparlanti ełetrodinàmeghi i jera łargamente doparai inte łe radio fin ai ani '40. Ełetrostàteghi: i dòpara un canpo ełètrego invese de un canpo manjètego . Piezoełètreghi: i sfruta ła piezoełetrisità par convertir el senjałe ełètrego in onde acùsteghe. Plazma: ła conpresion e rarefasion de l'aria che ła zènara l'onda sonorała ze otenjesta da un plazma de gas . El gas el vien mantenjesto al stato de plazma da na descara ełètrega continua. Modułando l'intensità de ła descarga co'l senjałe ełètrego che vołemo convertir in son se crea l'onda sonora. Sto tipo de trazdutor el ga na masa prosima al zero, cuindi el ze vełose asé e reativo. In zonta i se pol difarensair par el modo in cui tałe movimento el vien utiłizà par ła zenerasion del son: Menbrana, l'altoparlante el mete in movimento na menbrana de fora pì o manco ełaborada, ła cuała ła parmete ła conversion del movimento in son. Vibrasion, in sto cazo l'altoparlante el tèrmena co na asta co ponta pì o manco granda, tałe asta oltra a rezer l'altoparlante ła rende ła suparfise so ła cuała se puza na casa acùstega, rendendoła de fato cofà na menbrana. Espansion contrasion de l'aria, tècnega doparada dai altoparlanti al plazma. L'altoparlante manjetodinàmego el ze tra i pì difuzi. Inte l'imàjine A se vede i conponenti prensipałi de un altoparlante manjetodinàmego : o : sestèło, strutura de sostenjo : manjete permanente : sospension ełàstega che ła ghe parmente al cono de mòvarse : puzo de ła bobina mobiłe łigà al : protesion anti pólvare, parapólvare, cuboła : sospension ełàstega che ła mantien sentrada ła bobina mobiłe inte'l trafero : guida supario par el canpo manjètego verso el trafero : guida infarior e sentrałe pa'l canpo manjètego verso el trafero : bobina mobiłe No A ze mìa raprezentà in fegura i detaji tra cui łe conesion par aplegar el senjałe ełètrego a ła bobina mobiłe.